മോന്സണ് മാവുങ്കലിന് എതിരെ പോക്സോ കേസ് എടുത്തു പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ചെന്ന് കേസ് കൊച്ചി: പുരാവസ്തു തട്ടിപ്പ് കേസിലെ മുഖ്യ പ്രതിയായ മോന്സന് മാവുങ്കലിനെതിരെ പോക്സോ കേസ് രജിസ്റ്റര് ചെയ്തു. പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ചെന്നാണ് പരാതി. പ്രതിക്കെതിരെ പോക്സോ നിയമപ്രകാരം കേസെടുത്തിട്ടുണ്ട്. തുടര് വിദ്യാഭ്യാസം വാഗ്ദാനം ചെയ്ത് പെണ്കുട്ടിയെ കലൂരിലെ വീട്ടില് വെച്ച് ബലാത്സംഗം ചെയ്തെന്നാണ് കേസ്. എറണാകുളം നോര്ത്ത് പോലീസാണ് കേസെടുത്തിരിക്കുന്നത്. കേസ് നോര്ത്ത് പോലീസാണ് രജിസ്റ്റര് ചെയ്തതെങ്കിലും ഇത് ക്രൈം ബ്രാഞ്ചിന് കൈമാറാന് സാധ്യതയുണ്ട്. ക്രൈം ബ്രാഞ്ചാണ് മോന്സനെതിരായ തട്ടിപ്പ് കേസുകള് അന്വേഷിക്കുന്നത്. കലൂരിലെ വീടിന് പുറമെ കൊച്ചിയിലെ മറ്റൊരു വീട്ടില് വെച്ചും ഇയാള് പെണ്കുട്ടിയെ പീഡിപ്പിച്ചെന്നാണ് കേസ്. പെണ്കുട്ടിക്ക് 17 വയസുള്ളപ്പോഴാണ് പീഡനം നടന്നത്. മോന്സനെതിരെ ഇത്രയും കാലം ഭയം കൊണ്ടാണ് പരാതിപ്പെടാതിരുന്നതെന്നാണ് പെണ്കുട്ടിയുടെ അമ്മ നല്കിയിരിക്കുന്ന മൊഴി. കേസില് ഇപ്പോഴും ജുഡീഷ്യല് കസ്റ്റഡിയിലാണ് മോന്സന്.